[{"text_idx": "#000002", "text": "Arwain y ffordd ar gyfer iechyd a lles meddwl gydag ennill gwobr bwysig"}, {"text_idx": "#000005", "text": "Mae\u2019r wobr genedlaethol hon yn dathlu\u2019r gwaith pwysig a wnaethom, ac yr ydym yn parhau i\u2019w wneud, i gefnogi iechyd a lles meddwl ein staff a\u2019n myfyrwyr. Fel coleg, rydym wedi ymdrechu i ddatblygu amgylchedd cefnogol a diogel lle gall staff a myfyrwyr drafod iechyd meddwl yn agored a chael mynediad i ystod eang o wasanaethau. Nod ein strategaeth Llesiant yw creu amgylchedd gwaith a dysgu lle gall pawb ffynnu a chyflawni eu potensial llawn a \u201cbod yn bopeth y gallant fod.\u201d"}, {"text_idx": "#000007", "text": "\u201cYn awr, yn fwy nag erioed, mae gofalu am iechyd meddwl ein staff a dysgwyr mor bwysig. Rydym wrth ein bodd i ennill y wobr bwysig hon sy\u2019n cydnabod angerdd ac ymrwymiad ein staff wrth fynd yr ail filltir i gefnogi ein dysgwyr a\u2019i gilydd yn ystod y cyfnod anghyffredin hwn.\u201d"}, {"text_idx": "#000009", "text": "\u201cMae hon yn gamp wych ac yn adlewyrchu gwaith rhyfeddol pobl ar bob lefel ar draws y Coleg. Mae\u2019r ffaith fod pawb yn chwarae eu rhan, yn cynnwys ein Llywodraethwyr, yn golygu y gallwn yn wirioneddol ymwreiddio llesiant yn ffabrig y Coleg.\u201d"}, {"text_idx": "#000010", "text": "Mesurwn effaith ein hymyriadau a\u2019n cefnogaeth drwy arolygon cyson ymhlith staff a myfyrwyr, ynghyd a\u0302 dialog barhaus a dadansoddiad o ddata allweddol. Mae gwybodaeth o wahanol arolygon, yn cynnwys arolwg Llesiant Gweithle Mind ac arolwg 100 Uchaf The Times, yn sicrhau ein bod yn cyflwyno cynllun gweithredu holl gynhwysfawr."}, {"text_idx": "#000012", "text": "\u201cMae Gwobrau Beacon y Gymdeithas Colegau yn dangos yn union pa mor bwysig yw colegau i bob cymuned a pham fod pobl yn eu gwerthfawrogi. Mae\u2019r wobr yn cydnabod y cydweithio, cymorth ac addysg a hyfforddiant gorau oll a gyflwynir gan staff addysgu arbenigol. Mae gwaith y colegau buddugol a\u2019r rhai a gafodd gymeradwyaeth uchel a\u2019u partneriaethau yn dangos pa mor hanfodol yw colegau wrth ddarparu gweithlu\u2019r dyfodol a\u2019u cymunedau lleol a rhanbarthol.\u201d"}, {"text_idx": "#000013", "text": "Rydym mor falch o\u2019r llwyddiant gwych hwn a hoffem ddiolch i bawb sy\u2019n gysylltiedig am eu cefnogaeth a\u2019u hymrwymiad parhaus i wella lles meddwl ein staff a\u2019n myfyrwyr. Bu\u2019n ymdrech ti\u0302m wych."}, {"text_idx": "#000014", "text": "Amdanom niEin gweledigaeth a\u2019n gwerthoeddEin pobl a\u2019n gyrfaoeddY Gymraeg ar gyfer myfyrwyr llawn amserPolisi\u0308auLlywodraethuNewyddion a DigwyddiadauCydymffurfiaeth ac AdroddiadauDatblygiadau\u2019r campysauCampws newydd yng nghanol y dref"}, {"text_idx": "#000019", "text": "Newyddion a DigwyddiadauDyddiadau tymorDigwyddiadau DarganfodTeithiau campwsGraddio"}, {"text_idx": "#000021", "text": "Cysylltu a\u0302 niLleoliadau\u2019r campysauCyfleoedd (gwasanaeth gyrfaoedd)Rhoi gwybod am absenoldeb"}]